## Uredba o Narodnoj banci Hrvatske

### NN 71/1991 (23.12.1991.), Uredba o Narodnoj banci Hrvatske

# VLADA REPUBLIKE HRVATSKE

Temeljem odredbe članka 1. Zakona o ovlaštenju Vlade Republike Hrvatske
za donošenje uredbi kojima će uređivati pojedina pitanja iz djelokruga
Sabora Republike Hrvatske ("Narodne novine", br. 39/91), Vlada
Republike Hrvatske na sjednici održanoj 8. listopada 1991. donijela je

## UREDBU

### o Narodnoj banci Hrvatske

I. OSNOVNE ODREDBE

Članak 1.

Narodna banka Hrvatske je centralna banka Republike Hrvatske.

Članak 2.

Narodna banka Hrvatske odgovorna je za stabilnost valute i za opću likvidnost
plaćanja u zemlji i prema inozemstvu.

Svojim djelovanjem Narodna banka Hrvatske podržava ciljeve ekonomske
politike Republike Hrvatske, pri čemu ta podrška ne smije ugroziti stabilnost
valute i opću likvidnost plaćanja u zemlji i inozemstvu.

U obavljanju svojih poslova Narodna banka Hrvatske je samostalna i odgovorna
Saboru Republike Hrvatske.

Članak 3.

Narodna banka Hrvatske samostalno utvrđuje zadatke monetarne i devizne
politike, i mjere, u okviru svojih prava i dužnosti, za ostvarivanje utvrđenih
zadataka monetarne i devizne politike.

Članak 4.

Narodna banka Hrvatske:

- regulira količinu novca u optjecaju;

- regulira opću likvidnost banaka i drugih financijskih organizacija;

- brine o održavanju opće likvidnosti u plaćanjima prema inozemstvu;

- izdaje novčanice i kovani novac;

- kontrolira banke i druge financijske organizacije;

- propisuje, organizira i usklađuje informacijski sistem, potreban za
obavljanje njenih funkcija;

- obavlja određene poslove za Republiku Hrvatsku;

- obavlja ostale, zakonom utvrđene poslove.

Članak 5.

Za obveze Narodne banke Hrvatske jamči Republika Hrvatska.

Članak 6.

Narodna banka Hrvatske ne preuzima obveze plaćanja umjesto drugih pravnih
osoba po osnovi svoje odgovornosti za opću likvidnost plačanja u zemlji
i prema inozemstvu.

Članak 7.

Narodna banka Hrvatske može biti član međunarodnih financijskih organizacija
i sudjelovati u međunarodnim financijskim organizacijama. Ako se u tu svrhu
koriste sredstva drevnog proračuna, potrebna je prethodna suglasnost Sabora
Republike Hrvatske.

Članak 8.

Narodna banka Hrvatske podnosi Saboru Republike Hrvatske, prema potrebi,
a najmanje jednom godišnje izvfeštaj o svom radu. Uz godišnji izvještaj
Narodna banka Hrvatske podnosi završni račun, koji obuhvaća cjelokupno
njezino poslovanje.

II. POSLOVANJE NARODNE BANKE HRVATSKE

1. Reguliranje količine novca u optjecaju

Članak 9.

Radi reguliranja količine novca u optjecaju Narodna banka Hrvatske poduzima
slijedeće mjere:

1) utvrđuje visinu obvezne rezerve banaka i drugih financijskih organizacija
kod Narodne banke Hrvatske;

2) izdaje i povlači blagajničke zapise;

3) prodaje i kupuje domaće, odnosno inozemne prenosive kratkoročne vrijednosne
papire;

4) odobrava kratkoročne kredite bankama na temelju domaćih i inozemnih
prenosivih kratkoročnih vrijednosnih papira;.

5) odobrava kredite bankama s rokom vraćanja do tri mjeseca, uz zalog
vrijednosnih papira i blagajničkih zapisa Narodne banke Hrvatske;

s) određuje opću eskontnu stopu Narodne banke Hrvatske i aktivne i pasivne
kamatne stope Narodne banke Hrvatske;

7) ograničava opseg i dinamiku porasta plasmana banaka za određeno vrijeme.

Mjere iz stavka 1. ovog članka primjenjuju se na jedinstven način prema
svim bankama. Narodna banka Hrvatske utvrđuje koje se mjere iz ovog članka
i uz koje uvjete primjenjuju na druge financijske organizacije.

Članak 10.

Narodna banka Hrvatske utvrđuje visinu obvezne rezerve banaka i drugih
financijskih organizacija propisivanjem određenog postotka (stope) od depozita
i svih drugih sredstava.

Narodna banka Hrvatske može utvrditi i visinu obvezne rezerve propisivanjem
određenog postotka (stope) od porasta kredita i drugih plasmana banaka
i drugih financijskih organizacija, ovisno o vrsti i ročnosti kredita odnosno
plasmana.

Narodna banka Hrvatske može utvrditi visinu obvezne rezerve i propisivanjem
diferenciranih postotaka (stopa) prema vrsti, ročnosti i veličini depozita
i drugih sredstava banaka i drugih financijskih organizacija, odnosno utvrditi
da se na određene depozite i druga sredstva ne obračunava obvezna rezerva.

Narodna banka Hrvatske utvrđuje visinu kamatnih stopa na obvezno upisane
blagajničke zapise i obveznu rezervu banaka kod Narodne banke Hrvatske
ovisno o visini kamatnih stopa što ih banke obračunavaju i plaćaju na sredstva
depozita koja služe kao osnovica za upis ovih blagajničkih zapisa i izdvajanje
obvezne rezerve.

Članak 11.

Narodna banka Hrvatske utvrđuje način i rokove za obračun i izdvajanje
obvezne rezerve na posebni račun.

Banke i druge financijske organizacije mogu izdvojena sredstva obvezne
rezerve koristiti u toku mjeseca za održavanje svoje dnevne likvidnosti,
uz uvjete koje jedinstveno za sve banke utvrdi Narodna banka Hrvatske.

Banke i druge financijske organizacije dužne su Narodnoj banci Hrvatske
platiti naknadu za korištenje sradstava obvezne rezerve iz stavka 2. ovog
članka.

Banke i druge financijske organizacije koje nepravilno obračunavaju
obveznu rezervu ili koje u propisanom roku ne izdvajaju obveznu rezervu
dužne su na iznos manje obračunate i izdvojene obvezne rezerve platiti
Narodnoj banci Hrvatske povećanu naknadu u odnosu na naknadu iz stavka
3. ovog članka.

Visinu stope po kojoj se obračunava i plaća naknada iz st. 3. i 4. ovog
članka propisuje Narodna banka Hrvatske.

Članak 12.

Narodna banka Hrvatske izdaje blagajničke zapise na temelju odluke kojom
se određuju opseg, rokovi i drugi uvjeti za upis odnosno isplatu tih zapisa.

Blagajničke zapise Narodne banke Hrvatske mogu upisivati banke i druge
financijske organizacije.

Narodna banka Hrvatske može bankama i drugim financijskim organizacijama,
kao mjeru održavanja njihove minimalne likvidnosti, propisati i obvezni
upis blagajničkih zapisa.

Članak 13.

Narodna banka Hrvatske uvrđuje vrstu, visinu, rokove i druge uvjete
i način kupnje i prodaje domaćih i inozemnih prenosivih kratkoročnih vrijednosnih
papira, a može ih kupovati i prodavati bankama i drugim financijskim organizacijama
neposredno ili preko tržišta novca i kratkoročnih vrijednosnih papira.

Članak 14.

Narodna banka Hrvatske utvrđuje visinu, rokove korištenja i vraćanja
te druge uvjete za davanje kratkoročnih kredita bankama i drugim financijskim
organizacijama:

1) na temelju domaćih i stranih prenosivih vrijednosnih papira za koje
su banke dale avale i koji dospijevaju u roku od jedne godine;

2) na temelju zaloga vrijednosnih papira koji dospijevaju u roku od
jedne godine i blagajničkih zapisa Narodne banke Hrvatske.

Narodna banka Hrvatske utvrđuje koje vrste vrijednosnih papira i drugih
isprava mogu služiti kao osnova za davanje kredita prema odredbama ovog
članka.

Članak 15.

Narodna banka Hrvatske utvrđuje opću eskontnu stopu Narodne banke Hrvatske.

Narodna banka Hrvatske utvrđuje kamatne stope po kojima se naplaćuju
kamate na sve kredite i druga potraživanja odnosno plaćaju kamate na deponirana
sredstva kod Narodne banke Hrvatske.

Članak 16.

Narodna banka Hrvatske može iznimno ograničiti opseg i dinamiku porasta
plasmana banaka i drugih financijskih organizacija radi reguliranja količine
novca u optjecaju, ako se to reguliranje ne može ostvariti drugim mjerama
iz članka 9.

Od ograničenja iz stavka 1. ovog članka ne može se izuzeti nijedna banka
ni druga financijska organizacija.

2. Održavanje likvidnosti banaka i drugih financijskih organizacija

Članak 17.

Narodna banka Hrvatske, radi održavanja likvidnosti banaka i drugih
financijskih organizacija, donosi odluke kojima:

1) propisuje visinu, uvjete i način održavanja minimalne likvidnosti
banaka i drugih financijskih organizacija;

2) propisuje obvezne okvire ročne strukture plasmana banaka i drugih
financijskih organizacija;

3) propisuje način korištenja obvezne rezerve kod Narodne banke Hrvatske
radi održavanja likvidnosti banaka i drugih financijskih organizacija;

4) propisuje visinu, rokove korištenja i vraćanja i druge uvjete za
davanje bankama kratkoročnih kredita za održavanje dnevne likvidnosti na
temelju određenih vrijednosnih papira;

5) propisuje minimalne opće uvjete kreditne sposobnosti banaka i drugih
financijskih organizacija;

6) propisuje postupak za utvrđivanje datuma otkada je banka ili druga
financijska organizacija nelikvidna:

7) utvrđuje uvjete za oblikovanje posebne rezerve banaka i drugih financijskih
organizacija za osiguranje likvidnosti u plaćanjima po osnovi štednih uloga
i tekućih računa građana.

Mjere iz stavka 1. ovog članka primjenjuju se na jedinstven način prema
svim bankama. Narodna banka Hrvatske utvrđuje koje se mjere iz ovog članka
i uz koje uvjete primjenjuju na druge financijske organizacije.

Članak 18.

Narodna banka Hrvatske može propisati obvezu banaka i drugih financijskih
organizacija da, kao minimum za održavanje svoje likvidnosti, drže dio
sredstava na svojim računima i u određenim likvidnim plasmanima.

Članak 19.

Narodna banka Hrvatske može propisati obvezu banaka i drugih financijskih
organizacija da strukturu svojih plasmana po rokovima dospijeća održavaju
u određenim okvirima i usklađuju sa strukturom izvora sredstava po njihovoj
ročnosti.

Članak 20.

Narodna banka Hrvatske propisuje uvjete i način korištenja obvezne rezerve
banaka i drugih financijskih organizacija radi održavanja njihove dnevne
likvidnosti.

Za vrijeme korištenja obvezne rezerve kod Narodne banke Hrvatske, banka
odnosno druga financijska organizacija ne može davati kredite, niti vršiti
druge plasmane.

Članak 21.

Narodna banka Hrvatske utvrđuje visinu rokove korištenja i vraćanja
te druge uvjete za davanje kratkoročnih kredita bankama i drugim financijskim
organizacijama za održavanje njihove dnevne likvidnosti.

Kredite iz stavka 1. ovog članka Narodna banka Hrvatske daje na temelju
vrijednosnih papira kojima banke raspolažu, i to:

1) blagajničkih zapisa Narodne banke Hrvatske;

2) vrijednosnih papira što ih izdaje Republika Hrvatska;

3) obveznica za koje je Republika zakonom preuzela obvezu da ih amortizira
ili za koje garantira;

4) određenih eskontiranih mjenica poduzeća;

5) blagajničkih zapisa banaka i drugih izdavalaca;

6) komercijalnih zapisa.

Članak 22.

Banke i druge financijske organizacije koje ne udovoljavaju uvjetima
iz točke 5. stavka 1. članka 17. ove uredbe ne mogu koristiti kredite kod
Narodne banke Hrvatske.

Iznimno od odredbe stavka 1. ovog članka, banke i druge financijske
organizacije mogu koristiti kredite kod Narodne banke Hrvatske za održavanje
dnevne likvidnosti, ako udovoljavaju uvjetima za korištenje tih kredita
utvrđenim odlukom Narodne banke Hrvatske.

Članak 23.

Banka i druga financijska organizacija je nelikvidna ako nije u roku
namirila dospjele obveze u zemlji i prema inozemstvu ili je te obveze umjesto
nje izvršila druga pravna osoba po osnovi garancije.

Narodna banka Hrvatske propisuje pobliže uvjete za utvrđivanje nelikvidnosti
banaka i drugih financijskih organizacija.

Nelikvidna banka i druga financijska organizacija ne može obavljati
plaćanje sa svojeg žiro-računa, niti može odobravati kredite i izdavati
garancije.

Nelikvidnoj banci i drugoj financijskoj organizaciji ovlaštena organizacija
za platni promet ne može izvršavati platne naloge.

Iznimno od odredbe stavka 3. i 4. ovog članka, nelikvidna banka i druga
financijska organizacija može obavljati plaćanje samo po osnovi štednih
uloga i tekućih računa građana u domaćoj valuti i deviznih štednih uloga
i deviznih računa građana.

Članak 24.

Ovlaštena organizacija za platni promet svakodnevno obavještava Narodnu
banku Hrvatske o stanju likvidnosti banaka i drugih financijskih organizacija,
na način koji propiše Narodna banka Hrvatske.

Ovlaštena organizacija za platni promet dužna je podatke na temelju
kojih se utvrđuje nelikvidnost banke i druge financijske organizacije,
kojima raspolaže u okviru svojih nadležnosti, odmah dostaviti Narodnoj
banci Hrvatske.

3. Održavanje likvidnosti u plaćanjima prema inozemstvu

Članak 25.

Narodna banka Hrvatske, radi održavanja likvidnosti u plaćanjima prema
inozemstvu, u okviru svojih prava i dužnosti, donosi odluke i propisuje
mjere i primjenjuje te mjere samostalno.

Članak 26.

Radi održavanja likvidnosti u plaćanjima prema inozemstvu, Narodna banka
Hrvatske kupuje i prodaje devize na deviznom tržištu i obavlja druge poslove
određene ovom uredbom i zakonom.

Članak 27.

Narodna banka Hrvatske rukuje stalnim i tekućim deviznim rezervama Republike
Hrvatske, osim dijela tekućih deviznih rezervi kojim rukuju ovlaštene banke.

Narodna banka Hrvatske može otvarati račune u inozemstvu.

Članak 28.

Radi održavanja likvidnosti Republike Hrvatske u plaćanjima prema inozemstvu,
u okviru utvrđene devizne politike, Narodna banka Hrvatske može propisati
obvezu ovlaštenih banaka da drže određeni iznos u devizama ili likvidnim
deviznim plasmanima kao minimalnu rezervu za održavanje likvidnosti u plaćanjima
prema inozemstvu i druge mjere za koje je ovlaštena ovom uredbom i zakonom.

Članak 29.

Narodna banka Hrvatske može prodavati i kupovati valutu Republike Hrvatske
u inozemstvu.

Članak 30.

Narodna banka Hrvatske utvrđuje mjere za ostvarivanje opsega i strukture
zaključivanja i korištenja inozemnih kredita te prati i kontrolira zasnivanje
kreditnih odnosa s inozemstvom u skladu sa zakonom.

Članak 31.

Narodna banka Hrvatske osigurava provedbu platnih i financijskih ugovora
s inozemstvom.

Članak 32.

Narodna banka Hrvatske može se zaduživati u inozemstvu u svoje ime i
za svoj račun za održavanje likvidnosti u plaćanjima prema inozemstvu.

Kredite iz stavka 1. ovog članka, s rokom vraćanja dužim od jedne godine,
Narodna banka Hrvatske može uzimati samo na temelju zakona.

Članak 33.

Narodna banka Hrvatske može se zaduživati u inozemstvu u svoje ime,
a za račun Republike Hrvatske, samo na temelju zakona.

4. Izdavanje novčanica i kovanog novca

Članak 34.

Novčana jedinica Republike Hrvatske je "HRVATSKA KRUNA", koja
se dijeli na sto "BANICA".

Članak 35.

Narodna banka izdaje novčanice i kovani novac, koji glasi na novčanu
jedinicu Republike Hrvatske.

Narodna banka Hrvatske utvrđuje apoene i osnovna obilježja novčanica
i kovanog novca i donosi odluku o puštanju u optjecaj i povlačenju iz optjecaja
novčanica i kovanog novca.

Novčanice i kovani novac mogu izrađivati specijalizirane organizacije
u Republici Hrvatskoj i inozemstvu.

Članak 36.

Novčanice i kovani novac koji glase na hrvatsku krunu zakonsko su sredstvo
plaćanja na području Republike Hrvatske.

Članak 37.

Sve obveze i prava i svi poslovi koji glase na novac, a sklopljeni su
u Republici Hrvatskoj između poduzeća, drugih domaćih pravnih osoba i građana,
te građana sa stranim osobama, izražavaju se u hrvatskoj kruni i izvršavaju
sredstvima plaćanja koja glase na nju, ako zakonom nije drugačije određeno.

Članak 38.

Narodna banka Hrvatske opskrbljuje i organizira opskrbu novčanicama
i kovanim novcem područje Republike Hrvatske.

Članak 39.

Najniži apoen u prometu kojim se zaokružuje krajnji obračun u gotovinskome
i bezgotovinskome platnom prometu i poslovnim knjigama utvrđuje Narodna
banka Hrvatske uz suglasnost Vlade Republike Hrvatske.

Članak 40.

Novčanice i kovani novac koji se povlači iz optjecaja prestaju biti
zakonsko sredstvo plaćanja i zamjenjuju se u rokovima i na način što se
utvrđuju odlukom Narodne banke Hrvatske.

Članak 41.

Narodna banka Hrvatske zamjenjuje novčanice i kovani novac koji su postali
neprikladni za promet, i to pohabane novčanice u punom iznosu, a oštećene
novčanice i kovani novac uz uvjete što ih ona odredi.

5. Kontrola banaka i drugih financijskih organizacija

Članak 42.

Narodna banka Hrvatske kontrolira provedbu mjera monetarne i devizne
politike i propisa kojima su uređeni devizno poslovanje i kreditni odnosi
s inozemstvom, od strane banaka i drugih financijskih organizacija.

Narodna banka Hrvatske propisuje pobliže uvjete i način obavljanja kontrole,
vrstu, rokove, redoslijed i postupak poduzimanja mjera.

Članak 43.

Pri obavljanju kontrole, u smislu članka 42. ove uredbe, Narodna banka
Hrvatske ima pravo uvida u poslovne knjige i ostalu dokumentaciju banaka,
i drugih financijskih organizacija.

Banke i druge financijske organizacije dužne su, na zahtjev Narodne
banke Hrvatske, dostaviti potrebne podatke za obavljanje kontrole iz članka
42. ove uredbe.

Narodna banka Hrvatske obavlja kontrolu iz članka 42. ove uredbe i pregledom
izvještaja i druge dokumentacije što je dobiva od banaka i drugih financijskih
organizacija te pregledom podataka i druge dokumentacije kojom raspolaže,
a koja se odnosi na primjenu propisa od strane banaka i drugih financijskih
organizacija.

Članak 44.

Ako se kontrolom iz stavka 1. članka 42. ove uredbe utvrdi da je banka
ili druga financijska organizacija postupila suprotno mjerama i propisima
iz tog članka, Narodna banka Hrvatske poduzima mjere prema toj banci odnosno
drugoj financijskoj organizaciji, a i prema rukovodećim radnicima banke
odnosno druge financijske organizacije.

Članak 45.

Mjere iz članka 44. ove uredbe što se poduzimaju prema banci odnosno
drugoj financijskoj organizaciji jesu:

1) obustava kupnje vrijednosnih papira iz članka 13. i kreditiranja
iz članka 14. i 21. ove uredbe u trajanju od 10 do 30 dana;

2) ograničenje opsega plasmana u trajanju od 10 do 60 dana;

3) obustava plaćanja u inozemstvu, osim plaćanja po dospjelim inozemnim
kreditima i konvencijskim obvezama, u trajanju od 10 do 60 dana;

4) ograničenje zaduženja u inozemstvu u trajanju od 30 do 60 dana;

5) predlaganje nadležnim organima banke odnosno druge financijske organizacije
da se njihov rukovodeći radnik suspendira odnosno smijeni s dužnosti;

6) druge mjere predviđene zakonom.

Mjere iz ovog članka i rok njihova trajanja izriču se rješenjem što
ga donosi guverner Narodne banke Hrvatske, koje je konačno u upravnom postupku.

Članak 46.

Ako se mjerama poduzetim prema banci odnosno drugoj financijskoj organizaciji
u utvrđenom roku, u smislu članka 45. ove uredbe, ne osigura zakonito poslovanje,
Narodna banka Hrvatske pristupit će naplati svih svojih potraživanja od
te banke odnosno druge financijske organizacije:

Ako se kontrolom utvrdi da u poslovanju banke ili druge financijske
organizacije postoje radnje ili djela koja su kažnjiva po ovoj uredbi ili
po zakonu, guverner Narodne banke Hrvatske ili osoba koju on ovlasti, podnijet
će prijavu nadležilom organu.

Članak 47.

Narodna banka Hrvatske kontrolira vanjskotrgovinsko i devizno poslovanje
poduzeća i drugih pravnih osoba i poduzetnika u granicama ovlaštenja utvrđenih
propisima o vanjskotrgovinskom i deviznom poslovanju, a na osnovi pregleda
isprava i dokumentacije koje joj te osobe podnose.

Ako se kontrolom iz stavka 1. ovog članka utvrdi da u poslovanju domaćih
osoba postoje radnje ili djela koja su kažnjiva po ovoj uredbi ili po zakonu,
Narodna banka Hrvatske podnijet če prijavu nadležnom organu.

Članak 48.

Narodna banka Hrvatske ocjenjuje da li je udovoljeno uvjetima za osnivanje
banke, što su propisani posebnim zakonom, i izdaje dozvolu za osnivanje
banke.

Članak 49.

Narodna banka Hrvatske kontrolira da li su ispunjeni propisani uvjeti
za poslovanje banke i druge financijske organizacije, kontrolira poslovanje
banke i druge financijske organizacije te donosi mjere za otklanjanje utvrđenih
nepravilnosti.

Narodna banka Hrvatske propisuje bliže uvjete i način provedbe kontrole
iz stavka 1. ovog članka.

Članak 50.

Na temelju nalaza kontrole iz članka 49. ove uredbe Narodna banka Hrvatske
predlaže banci, odnosno drugoj financijskoj organizaciji da:

1) poveća iznos osnivačkog fonda, sredstava rezervi i posebne rezerve
za osiguranje od gubitka;

2) ukine određene filijale i predstavništva;

3) privremeno obustavi kreditiranje određenih osnivača, osoba sa svojstvom
osnivača i komitenata;

4) obustavi davanje kredita u određenom razdoblju;

5) otpiše potraživanja kad se za to steknu zakonom utvrđeni uvjeti;

6) obustavi obračunavanje i pripis kamate na aktivu određenog stupnja
naplativosti;

7) smijeni određene rukovodeće radnike;

8) otkloni i druge nepravilnosti poduzimanjem odnosno obustavljanjem
određenih aktivnosti.

Prijedlozi iz stavka 1. ovog članka dostavljaju se banci odnosno drugoj
financijskoj organizacIji u pismenoj formi uz određivanje roka za njihovo
prihvaćanje.

Ako banka odnosno druga financijska organizacija u ( roku iz stavka
2. ovog članka ne prihvati prijedlog iz tog stavka, guverner Narodne banke
Hrvatske donosi rješenje kojim izriče kao mjeru prema banci odnosno drugoj
financijskoj organizaciji aktivnosti navedene u stavku 1. ovog članka.
Ovim rješenjem određuje se rok za njegovo provođenje.

Rješenje iz stavka 3. ovog članka konačno je u upravinom postupku.

Članak 51.

Ako Narodna banka Hrvatske, na temelju izvršene kontrole ocijeni da
nstavljanje poslovanja banke odnosno druge financijske organizacije može
dalje pogoršati njezino financijsko stanje i ugroziti mogućnost njezinog
financijskog oporavka, može donijeti rješenje kojim se obustavljaju svi
oblici poslovanja banke odnosno druge financijske organizacije, osim isplate
po štednim ulozima i tekućim i deviznim računima građana, u trajanju od
najviše 15 dana, i određuje službenika Narodne banke Hrvatske koji će kontrolirati
provođenje ovog rješenja.

Rješenjem iz stavka 1. ovog članka utvrđuju se i slučajevi u kojima
službenik Narodne banke Hrvatske može izdavati naloge odgovornoj osobi
u banci odnosno drugoj financijskoj organizaciji.

Članak 52.

Ako Narodna banka Hrvatske ocijeni da mjerama iz članka 50. i sl. ove
uredbe nije postignut cilj radi kojeg su mjere poduzete, može povući dozvolu
za osnivanje banke.

Narodna banka Hrvatske može povući dozvolu za osnivanje banke i u drugim
slučajevima propisanim posebnim zakonom.

Članak 53.

Narodna banka Hrvatske propisuje minimum opsega, oblik i sadržaj programa
ekonomsko-financijske revizije i izvještaja o ekonomsko-financijskoj reviziji
za banke i druge financijske organizacije.

Narodna banka Hrvatske može od banaka i drugih financijskih organizacija
zahtijevati da osiguraju i u određenom roku dostave izvještaj o ekonomsko-financijskoj
reviziji svojega završnog računa i poslovanja.

Ako ocijeni da izvještaj iz stavka 2. ovog članka nije u skladu s određenim
standardima revizije ili s propisanim opsegom, oblikom i sadržajem izvještaja
o ekonomsko-financijskoj reviziji za banke i druge financijske organizacije,
Narodna banka Hrvatske može od banke odnosno druge financijske organizacije
zahtijevati da osigura i u određenom roku dostavi novi izvještaj, koji
će izraditi drugi ovlašteni revizor u skladu sa zakonom.

6. Informacijski sistem Narodne banke Hrvatske

Članak 54.

Narodna banka Hrvatske, banke i druge financijske organizacije u obavljanju
svojih poslova, evidentiraju, prikupljaju, obrađuju i iskazuju podatke
i informacije što se odnose :

1) na monetarna i kreditna kretanja;

2) na područje ekonomskih odnosa s inozemstvom.

Banke i druge financijske organizacije dostavljaju podatke iz stavka
1. ovog članka prema uputama što ih propisuje Narodna banka Hrvatske.

Članak 55.

Način i opseg usklađenog evidentiranja, prikupljanja obrade, iskazivanja
i prijenosa podataka i informacija od interesa za subjekte sistema informiranja
propisuje Narodna banka Hrvatske u skladu sa zakonom.

7. Poslovi za Republiku Hrvatsku

Članak 56.

Sredstva proračuna Republike Hrvatske drže se u depozitu kod Narodne
banke Hrvatske i sastavni su dio pasive bilance Narodne banke Hrvatske.

Narodna banka Hrvatske ne plaća kamate na deponirana sredstva proračuna
Republike Hrvatske.

Članak 57.

Narodna banka Hrvatske može odobravati samo kratkoročne kredite Republici
Hrvatskoj radi premošćivanja vremenske neusklađenosti između pritjecanja
prihoda i izvršavanja rashoda državnog proračuna. Rok vraćanja kredita
je najkasnije do kraja tekuće proračunske godine.

Stanje kredita iz stavka 1. ovog članka ne smije biti više od 5% proračuna
Republike Hrvatske za tekuću godinu.

Članak 58.

Narodna banka Hrvatske obavlja za račun Republike Hrvatske sve poslove
u vezi s uzimanjem i otplatom zajmova Republike Hrvatske u inozemstvu ako
za pojedine zajmove propisom odnosno ugovorom o zajmu nije drugačije određeno.

8. Ostali poslovi Narodne banke Hrvatske

Članak 59.

Narodna banka Hrvatske može kupovati i prodavati zlato i druge plemenite
kovine.

Narodna banka Hrvatske može izvoziti i iznositi monetarno zlato u inozemstvo
i uvoziti i unositi monetarno zlato iz inozemstva u kovanome i neprerađenom
obliku.

Članak 60.

Narodna banka Hrvatske utvrđuje tarifu po kojoj se naplaćuje naknada
za usluge koje ona obavlja.

III. ORGANIZACIJA NARODNE BANKE HRVATSKE

Članak 61.

Narodna banka Hrvatske ima svojstvo pravne osobe. Sjedište Narodne banke
Hrvatske je u Zagrebu.

Članak 62.

Narodna banka Hrvatske ima statut.

Statut Narodne banke Hrvatske donosi Savjet Narodne banke Hrvatske,
a potvrđuje ga Sabor Republike Hrvatske.

Članak 63.

Narodna banka Hrvatske ima svoj pečat.

Pečat Narodne banke Hrvatske sadrži ime Banke i grb Republike Hrvatske.

Članak 64.

Prava, obveze i odgovornosti radnika u Narodnoj banci Hrvatske utvrđuju
se statutom u skladu sa zakonom i kolektivnim ugovorom.

IV. ORGANI NARODNE BANKE HRVATSKE

Članak 65.

Organi Narodne banke Hrvatske jesu Savjet Narodne banke Hrvatske i guverner
Narodne banke Hrvatske.

Članak 66.

Savjet Narodne banke Hrvatske čine guverner Narodne banke Hrvatske,
njegov zamjenik, tri viceguvernera i šest članova.

Članove Savjeta Narodne banke Hrvatske imenuje i razrješuje dužnosti
Sabor Republike Hrvatske na šest godina iz redova nezavisnih stručnjaka.

Članovi Savjeta Narodne banke Hrvatske iz redova nezavisnih stručnjaka
ne mogu biti ugovorno vezani ili zaposleni u institucijama koje kontrolira
Narodna banka Hrvatske, odnosno ne mogu biti članovi organa upravljanja
institucija koje kontrolira Narodna banka Hrvatske.

Savjet Narodne banke Hrvatske i svaki njegov član odgovorni su Saboru
Republike Hrvatske za ostvarivanje funkcija i zadataka Narodne banke Hrvatske
utvrđenih ovom uredbom i zakonom.

Članak 67.

Savjet Narodne banke Hrvatske u upravljanju poslovima Narodne banke
Hrvatske:

1) utvrđuje monetarnu i deviznu politiku;

2) donosi financijski plan i završni račun Narodne banke Hrvatske;

3) donosi Statut Narodne banke Hrvatske;

4) utvrđuje mjere za provedbu monetarne i devizne politike ;

5) utvrđuje osnove i visinu obvezne rezerve banaka i drugih financijskih
organizacija te utvrđuje način, uvjete i rokove za obračun i izdvajanje
obvezne rezerve;

6) utvrđuje način i uvjete korištenja obvezne rezerve za održavanje
dnevne likvidnosti te naknade za manje izdvojenu obveznu rezervu;

7) odlučuje o izdavanju blagajničkih zapisa Narodne banke Hrvatske;

8) utvrđuje visinu, rokove korištenja i vraćanja te druge uvjete za
davanje kratkoročnih kredita bankama;

9) utvrđuje kamatne stope Narodne banke Hrvatske;

10) odlučuje o ograničavanju opsega i dinamike porasta plasmana banaka
i drugih financijskih organizacija;

11) propisuje obveze banaka i drugih financijskih organizacija u pogledu
održavanja minimalne likvidnosti, održavanja strukture plasmana po rokovima
dospijeća u određenim okvirima i usklađivanju rokova plasmana sa strukturom
izvora sredstava po njihovoj ročnosti;

12) utvrđuje obveze banaka i drugih financijskih organizacija da drže
posebnu rezervu radi osiguravanja likvidnosti plaćanja po štednim ulozima
građana i obveze osiguranja ovih uloga kod osiguravajućih organizacija;

13) propisuje minimalne uvjete kreditne sposobnosti kojima moraju udovoljavati
banke i druge financijske organizaclje;

14) propisuje obveze ovlaštenih banaka da drže određeni iznos u devizama
ili drugim deviznim likvidnim plasmanima kao minimalnu rezervu za održavanje
likvidnosti u plaćanjima prema inozemstvu; .

15) odlučuje o izdavanju novih apoena novčanica i kovanog novca, utvrđivanju
osnovnih obilježja novih novčanica i kovanog novca, zaokruživanju krajnjih
obračuna u gotovinskom i bezgotovinskom platnom prometu i o puštanju u
optjecaj i povlačenju iz optjecaja novčanica i kovanog novca;

16) donosi propise o funkcioniranju i razvoju informacijskog sistema
Narodne banke Hrvatske;

17) odlučuje o načinu i uvjetima kupnje i prodaje zlata u inozemstvu
i drugih plemenitih kovina, te o izvozu i iznošenju monetarnog zlata;

18) utvrđuje tarifu po kojoj se naplaćuju naknade za usluge što ih obavlja
Narodna banka Hrvatske;

19) propisuje pobliže uvjete i način obavljanja kontrole, vrste, rokove,
redoslijed i postupak poduzimanja mjera prema bankama i drugim financijskim
organizacijama;

20) odlučuje o izdavanju odnosno povlačenju dozvole za osnivanje banke;

21) odlučuje o pokretanju postupka za ocjenu mogućnosti i ekonomske
opravdanosti sanacije i restrukturiranja banke i predlaže Vladi Republike
Hrvatske donošenje odluke o sanaciji i restrukturiranju banke;

22) odlučuje o prigovoru banke protiv rješenja o pokretanju postupka
za utvrđivanje uvjeta za otvaranje postupka stećaja nad bankom;

23) propisuje minimum opsega, oblika i sadržaja programa ekoaomsko-financijske
revizije i izvještaja o ekonomsko-financijskoj reviziji za banke i druge
financijske organizacije;

24) utvrđuje izvještaj o provedbi monetarne i devizne politike u Republici
Hrvatskoj;

25) utvrđuje koji se plasmanl banaka i drugih financijskih organizacija
smatraju rizičnim te stupanj rizičnosti tih plasmana;

26) odlučuje o svim drugim pitanjima koji su ovom uredbom i zakonom
stavljeni u nadležnost Narodne banke Hrvatske, osim u slučajevima kad je
za odlučivanje ovlašten guverner Narodne banke Hrvatske.

Savjet Narodne banke Hrvatske o poslovima iz svojeg djelokruga odlučuje
na sjednicama.

Pri upravljanju poslovima Narodne banke Hrvatske Savjet Narodne banke
Hrvatske donosi propise i odluke te odlučuje o drugim pitanjima, utvrđenim
Statutom Narodne banke Hrvatske.

Za provođenje odluka Savjeta Narodne banke Hrvatske odgovoran je guverner
Narodne banke Hrvatske.

Članak 68.

U upravljanju poslovima Narodne banke Hrvatske Savjet Narodne banke
Hrvatske odlučuje dvotrećinskom većinom svih članova.

Ako Savjet Narodne banke Hrvatske u odlučivanju ne postigne potrebnu
suglasnost, a guverner Narodne banke Hrvatske ocijeni da se zbog nedonošenja
odluke ne može osigurati provedba zadataka Narodne banke Hrvatske iz članka
2. ove uredbe, guverner privremeno donosi odluku o kojoj nije postignuta
suglasnost i o tome dostavlja izvještaj Saboru Republike Hrvatske.

Sabor Republike Hrvatske donosi konačnu odluku o spornim pitanjima iz
stavka 2. ovog članka.

Članak 69.

Savjet Narodne banke Hrvatske donosi poslovnik o svojem radu.

Članak 70.

Odluke Savjeta Narodne banke Hrvatske objavljuju se u "Narodnim
novinama".

Članak 71.

Guverner Narodne banke Hrvatske je predsjednik Savjeta Narodne banke
Hrvatske.

Predsjednika Savjeta Narodne banke Hrvatske u odsutnosti zamjenjuje
zamjenik guvernera.

Članak 72.

Guvernera Narodne banke Hrvatske imenuje i razrješuje dužnosti Sabor
Republike Hrvatske na šest godina.

Narodna banka Hrvatske ima i zamjenika guvernera i tri viceguvernera
koje na prijedlog guvernera imenuje i razrješuje dužnosti Sabor Republike
Hrvatske na šest godina.

Statutom Narodne benke Hrvatske određuje se koje poslove iz svog djelokruga
guverner može prenijeti na svog zamjenika i viceguvernera.

Članak 73.

Guverner Narodne banke Hrvatske rukovodi poslovanjem Narodne banke Hrvatske
i organizira njezin rad.

Članak 74.

Guverner Narodne banke Hrvatske predstavlja Narodnu banku Hrvatske.

Guverner Narodne banke Hrvatske donosi odluke i druge opće akte iz oblasti
poslovanja Narodne banke Hrvatske koji ovom uredbom nisu stavljeni u nadležnost
Savjeta Narodne banke Hrvatske i o donesenim odlukama i drugim općim aktima
obavještava Savjet Narodne banke Hrvatske na prvoj idućoj sjednici.

Članak 75.

Guverner Narodne banke Hrvatske ovlašten je da donosi upute za jedinstvenu
primjenu propisa i odluka Savjeta Narodne banke Hrvatske iz članka 67.
ove uredbe.

V. PRIHODI, RASHODI I FONDOVI NARODNE BANKE HRVATSKE

Članak 76.

Narodna banka Hrvatske ostvaruje prihode:

1) od kamata i drugih prihoda na sredstva deponirana u inozemstvu;

2) od kamata na kredite što ih neposredno daje;

3) od ostatka realiziranih pozitivnih tečajnih razlika, po pokriću realiziranih
negativnih tečajnih razlika;

4) od naknada za obavljanje usluga;

5) od kupnje i prodaje vrijednosnih papira;

6) od kamata na kredite i druge plasmane iz primarne emisije koji se
daju bankama i drugim korisnicima;.

7) lz prihoda po posebnim zakonima;

8) od ostalih prihoda što ih ostvaruje svojim poslovanjem.

Članak 77.

Iz prihoda što ih Narodna banka Hrvatske ostvari po odredbama članka
76. ove uredbe podmiruju se:

1) kamate i drugi troškovi po inozemnim kreditima;

2) kamate na sredstva koja se drže kod Narodne banke Hrvatske ;

3) kamate i drugi troškovi po vrijednosnim papirima;

4) troškovi po devizno-valutnim poslovima;

5) nepokrivene realizirane negativne tečajne razlike nakon pokrića iz
realiziranih pozitivnih tečajnih razlika;

6) rashodi po posebnim zakonima;

7) troškovi izrade novčanica i kovanog novca;

8) materijalni troškovi i troškovi amortizacije;

9) plaće zaposlenih u Narodnoj banci Hrvatske;

10) ostali troškovi što ih Narodna banka Hrvatske ima u svojem poslovanju.

Iz prihoda što ih Narodna banka Hrvatske ostvaruje po odredbama članka
76. ove uredbe osiguravaju se sredstva:

1) za poslovni fond

2) za fond posebne rezerve;

3) za fond sredstava za zajedničku potrošnju zaposlenih u Narodnoj banci
Hrvatske.

Članak 78.

Ostatak realiziranih pozitivnih tečajnih razlika iz točke 3) članka
76. ove uredbe prenosi se u fond posebne rezerve Narodne banke Hrvatske
na poseban podračun i može se koristiti samo za pokriće nepokrivenih realiziranih
negativnih tečajnih razlika.

Rashodi iz toćke 6) stavka 1. članka 77. ove uredbe izvršavaju se u
visini ostvarenih prihoda iz točke 7) članka 76. ove uredbe.

Članak 79.

Financijski plan i završni račun Narodne banke Hrvatske donosi Savjet
Narodne banke Hrvatske, a potvrđuje ih Sabor Republike Hrvatske.

Savjet Narodne banke Hrvatske dužan je svake godine donijeti završni
račun za prethodnu godinu i financijski plan za tekuću godinu.

Do donošenja financijskog plana Narodne banke Hrvatske, Savjet Narodne
banke Hrvatske donosi odluku o privremenom financiranju Narodne banke Hrvatske.

Članak 80.

Višak prihod nad rashodima Narodne banke Hrvatske, nakon primjene odredaba
stavka 2. članka 77. i članka 78. ove uredbe, jest prihod državnog proračuna.

Višak rashoda nad prihodima Narodne banke Hrvatske pokriva se iz fonda
posebne rezerve Narodne banke Hrvatske, a ako sredstva fonda nisu dovoljna,
višak rashoda se pokriva iz sredstava državnog proračuna.

Članak 81.

Za pribavljanje stvari i prava koji čine osnovna sredstva Narodne banke
Hrvatske formira se poslovni fond.

Sredstva za poslovni fond predviđaju se financijskim planom Narodne
banke Hrvatske, a utvrđuju završnim računom Narodne banke Hrvatske.

Odluku o korištenju sredstava poslovnog fonda donosi guverner Narodne
banke Hrvatske.

Članak 82.

Za pokriće rizika nastalih u poslovanju Narodne banke Hrvatske kao i
za pokriće manjka prihoda u odnosu na ostvarene rashode formira se fond
posebne rezerve.

Sredstva za fond posebne rezerve izdvajaju se iz prihoda u iznosu što
ga odredi Savjet Narodne banke Hrvatske odlukom ili pri utvrđivanju rashoda
iz točke 2) stavka 2. članka 77. ove uredbe.

Odluku o upotrebi sredstava fonda posebne rezerve donosi Savjet Narodne
banke Hrvatske.

VI. NADZOR NAD NARODNOM BANKOM HRVATSKE

Članak 83.

Rad Narodne banke Hrvatske nadzire Sabor Republike Hrvatske.

Način nadzora nad radom Narodne banke Hrvatske posebnim aktom utvrđuje
Sabor Republike Hrvatske.

VII. KAZNENE ODREDBE

Članak 84.

Novčanom kaznom od 1.000 do 50.000 hrvatskih kruna kaznit će se za privredni
prijestup banka ili druga financijska organizacija:

1) ako likvidna sredstva ne održava u određenom opsegu ili strukturi
koju propiše Narodna banka Hrvatske (članak 18);

2) ako se ne pridržva mjera i odluka koje donosi Narodna banka Hrvatske
u skladu s ovom uredbom (čl. 9, čl. 17, čl. 25, čl. 28, čl. 44, čl. 50):

3) ako na zahtjev Narodne banke Hrvatske ne osiguraju u određenom roku
izvještaj o ekonomsko-financijskoj reviziji svojega, završnog računa i
svojeg poslovanja (čl. 53).

Za radnje iz stavka 1. ovog članka kaznit će se za privredni prijestup
i odgovorna osoba u banci ili drugoj financijskoj organizaciji novčanom
kaznom u visini od 1.000 do 10.000 hrvatskih kruna.

Članak 85.

Novčanom kaznom u visini od 1.000 do 5.000 hrvatskih kruna kaznit će
se za prekršaj radnik banke odnosno druge financijske organizacije koji
ne izvrši nalog radnika Narodne banke Hrvatske (čl. 51. stavak 2).

VIII. PRIJELAZNE I ZAVRŠNE ODREDBE

Članak 86.

Narodna banka Hrvatske odmah po stupanju na snagu ove uredbe poduzet
će sve potrebne radnje radi izdavanja novčanica i kovanog novca koji će
glasiti na novčanu jedinicu Republike Hrvatske iz članka 34. ove uredbe.

Vlada Republike Hrvatske donijet će odluku o privremenom sredstvu plaćanja
za vrijeme od stupanja na snagu ove uredbe do izdavanja novčanica i kovanog
novca koji glase na novčanu jedinicu Republike Hrvatske iz članka 34. ove
uredbe.

Članak 87.

Za vrijeme do izdavanja novčanica i kovanog novca koji glase na novčanu
jedinicu Republike Hrvatske iz članka 34 ove uredbe sve obveze i prava
i svi poslovi koji glase na dinare, a sklopljeni su u Republici Hrvatskoj
između poduzeća, drugih domaćih pravnih osoba i građana, te građana sa
stranim osobama vodit će se u skladu s odlukom Vlade iz članka 86. stavak
2. ove uredbe.

Članak 88.

Jamstvo za štedne uloge građana kod banaka i drugih financijskih organizacija
odredit će se posebnim zakonom.

Članak 89.

Podzakonski akti i provedbeni propisi doneseni na temelju Zakona o Narodnoj
banci Jugoslavije i jedinstvenom monetarnom poslovanju narodnih banaka
republika i narodnih banaka autonomnih pokrajina ("Službeni list SFRJ"
br. 34/89, 88/89, 61/90) ostaju na snazi i primjenjuju se do donošenja
odgovarajućih akata i propisa na temelju ove uredbe.

Članak 90.

Narodna banka Hrvatske po ovoj uredbi pravni je sljednik Narodne banke
Hrvatske koja je djelovala po Zakonu o Narodnoj banci Hrvatske ("Narodne
novine", br. 55/89, 9/91) i po Zakonu o Narodnoj banci Jugoslavije
i jedinstvenom monetarnom poslovanju narodnih banaka republika i narodnih
banaka autonomnih pokrajina ("Službeni list SFRJ" br. 34/89,
88/89, 61/90).

Guverner, zamjenik guvernera i viceguverneri Narodne banke Hrvatske,
imenovani po Zakonu o Narodnoj banci Hrvatske ("Narodne novine",
br. 55/89, 9/91) obavljaju svoje funkcije do proteka mandata na koji su
imenovani.

Do imenovanja Savjeta Narodne banke Hrvatske po ovoj uredbi, a najduže
do 30 dana, funkcije Savjeta Narodne banke Hrvatske obavlja guverner Narodne
banke Hrvatske.

Članak 91.

Rok početka primjene odredbe članka 56. ove uredbe odredlt će Vlade
Republike Hrvatske.

Članak 92.

Na dan stupanja na snagu ove uredbe prestaje važiti Zakon o Narodnoj
banci Hrvatske ("Narodne novine", br. 55/89, 9/91).

Članak 93.

Stupanjem na snagu ove uredbe u Zakonu o preuzimanju saveznih propisa
iz oblasti financija koji se u Republici Hrvatskoj primjenjuju kao republički
zakoni, kojeg je Sabor Republike Hrvatske donio na trajnom zasjedanju od
18. do 26. lipnja 1991, briše se odredba članka 1. stavka 1. točka 1) i
članak 7. stavak 2.

Članak 94.

Ova uredba stupa na snagu danom objave u "Narodnim novinama":

Klasa: 450-02/91-01 /36

Urbroj : 5030105-91-3

Zagreb; 20. prosinca 1991.

Predsjednik

**dr. Franjo Gregurić, v. r.**

Uredba, NN 71/1991-1846
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)